林欲棟

林欲栋（），字世隆（一字仕隆），號翀伯，福建泉州府晉江縣人，明朝政治人物。進士出身。

 生平 
正月二十六日生，治易经。万历二十二年甲午科鄉試第六名舉人，二十三年联捷乙未科會試第二十九名，廷試二甲第十八名进士，吏部觀政，本年十月授南京户部雲南司主事，二十四年八月丁母憂，二十六年接丁父憂，三十年正月復补户部河南司主事。转广东司员外郎，湖广司郎中、补浙江司郎中，擢四川参政。萬曆四十四年六月升湖广按察使，四十六年十月升江西右布政，进左布政使，天啓二年五月擔任南京光禄寺卿，五年正月考察去職。晋工部尚书。因病辭職歸鄉。卒年九十。

 家族 
曾祖林昭勉。祖林元阳。父林武苴，壬辰武進士、湖廣行都司佥書，萬曆二十六年提兵征猺，撫定叛夷数万人，披荆卧瘴，卒于軍中，贈官一级，尋加驃騎將軍，都指挥使，加贈鎮國將軍，晋阶奉國將軍。母周氏。重庆下。娶蕭氏。子長焻（林期昌，崇祯丁丑進士）、長燝、長煜《晋江县志》（道光版·卷之三十八·人物志名臣之二）：林欲栋，字世隆，武苴子。万历乙未联捷进士，授南户部主事。丁内外艰，服除，补户部河南司主事，司榷吴会，罢额外递加，通便民之桥，商民颂德。转广东司员外，湖广司郎中。属当公主婚期，大内索珠宝甚急。大司农希上意，欲以珠宝价进，欲栋执不可，拂其意，遂假归。越二年，补浙江司郎中，擢四川参政。以卓异，荐迁湖广按察使，擢江西右布政，转左。定宗室限禄之制，准差绢差苦乐相兼之法，转南京光禄正卿，晋工部尚书。以疾乞休。至家，周族戚，抚幼孤，买田浚渠，引潮水入新淮，以通灌溉。年九十卒。子期昌，崇祯丁丑进士。。

從兄林清流（贡士、教授）、林欲厦（丙戌進士、見任江西参政）、林有祯、林欲甲、林喬拔（生员）、林喬㭿（丁酉舉人）、林日章、林肇符、林欲藩（武舉人）。從弟林欲廉、林肇金、林肇開、林欲相、林欲楠、林欲樟、欲高、欲楫、欲榜、欲亮、欲璜、欲楷。

參考

Category:晋江人
Category:萬曆二十二年甲午科舉人
Category:南京光祿寺卿
Category:明朝江西布政使
Category:明朝湖廣按察使
Category:南京户部主事
Category:明朝户部主事
Category:明朝户部郎中
Category:明朝四川布政使司参政